Natten til onsdag har rådhusene i Aabybro og Brovst haft ubudne gæster. Der har været indbrud begge steder. På det tidligere rådhus i Brovst, det nuværende Brovst Kommunekontor, er der blevet stjålet et ukendt antal bærbare computere fra flere kontorer. På rådhuset i Aabybro er der blevet stjålet en enkelt bærbar computer. Det vides endnu ikke, om andet er blevet stjålet. Begge steder er gerningsmændene kommet ind ved at opbryde et vindue.

Referat:
Der har været tyve på spil på rådhuset i Aabybro samt det tidligere rådhus i Brovst.